open-index/open-wikipedia-markdown huggingface dataset:
Colectivo Alén

[miniatura|[Xosé Ramón Pena, un dos membros do Colectivo Alén.]]

O **Colectivo Alén** foi un dos grupos poéticos da literatura galega que naceu a finais da década de 1970 co propósito de renovar a poesía galega, xunto a outros como Cravo Fondo ou Rompente. Os seus membros eran Miguel Anxo Mato Fondo, Xosé Ramón Pena e Francisco Salinas Portugal, todos eles escritores coa súa propia produción independente mais unidos como conxunto na súa obra colectiva, *Alén*. Os tres eran estudantes da Universidade de Santiago de Compostela que contaron co apoio do seu profesor Ricardo Carvalho Calero, autor do limiar do libro *Alén* que dá nome ao grupo. O poemario foi publicado por Follas Novas na súa colección Lumeiro, e nel se recolle a produción poética do grupo.
## Influencias 
A pesar da súa intención de renovación o colectivo emprega formas e temas de autores da tradición anterior. Así, Xosé Ramón Pena está influído pola crítica do home e da vida de Curros Enríquez. Segundo escribe Carvalho Calero: “Acho en Xosé Ramón Pena umha enerxía, umha violencia que non raro semelha convulsión vindicativa frente a un presente que se nega. Mais semelha-me que ese dramatismo esistencial, esa ironía, ese sarcasmo levan umha cárrega de paixón humana que no fundo responde a umha posición máis radical, menos serva do tempo histórico --aínda que hayaa el referencias sobexamente esplícitas-- e máis vencelhada a umha crítica do home, a umha crítica da vida. Ao meo xuicio, ése era o caso de Curros, tamén, e eso foi o que dou permanencia á súa poesía de circunstancias.” De Francisco Salinas di Carvalho Calero que “evoca a Manuel Antonio cando fala da inconcreta liridade dos seráns equívocos, e mesmo nos seus cantos de soedade glosa.”

## Notas
Los Angeles Memorial Coliseum

O **Los Angeles Memorial Coliseum** é un estadio deportivo situado na veciñanza de Exposition Park da cidade dos Ánxeles (California). O recinto serve como estadio local do equipo de fútbol americano da Universidade de Southern California (USC), os Trojans, e temporalmente dos Los Angeles Rams da National Football League (NFL). O estadio xa fora sede dos Rams entre 1946 e 1979, antes da marcha do equipo a Anaheim. O recinto conta capacidade para 93.607 espectadores, facéndoo o estadio que pode albergar un maior número de espectadores da Pac-12 Conference da NCAA.

## Historia 
O Memorial Coliseum, comezado a construír o 21 de decembro de 1921 e inaugurado o 1 de maio de 1923, foi o primeiro estadio en albergar dúas edicións dos Xogos Olímpicos, os de 1932 e 1984 celebrados nos Ánxeles, acollendo as cerimonias de apertura e clausura e as probas de atletismo. Ademais, é candidato a albergar os xogos de 2024. Tamén foi o escenario de dúas Super Bowls, a primeira da historia en 1967, gañada polos Green Bay Packers aos Kansas City Chiefs (35−10), e a sétima en 1973, onde gañaron os Miami Dolphins aos Washington Redskins (14−7).

O Coliseum tamén foi o fogar de varios equipos profesionais de fútbol americano e béisbol: Os Dodgers entre 1958 e 1961 (campións da MLB en 1959), os Rams entre 1946 e 1979 e a partir de 2016 (campións da NFL en 1951), os Chargers en 1960, e os Raiders entre 1982 e 1994 (campións da NFL en 1984). En 2016 os Rams volverán a xogar no Coliseum mentrés se constrúe o novo estadio da franquía. Dende 1923 até a actualidade no estadio xoga os seus encontros como local o equipo de fútbol americano da Universidade do Sur de California, o USC Trojans, once veces campión nacional da NCAA. Entre 1933 e 1981 tamén foi o fogar do máximo rival do USC Trojans, o UCLA Bruins, que dende 1982 xoga no Rose Bowl de Pasadena.

## Notas 
## Véxase tamén 
### Ligazóns externas 
* Páxina web do LA Coliseum
Hour of the Wolf

**"Hour of the Wolf"** é unha canción do cantante turcomán-acerbaixano Elnur Hüseynov, escrita por Sandra Bjurman, Nicolas Rebscher, Nicklas Lif e Lina Hansson. A canción foi elixida pola canle acerbaixana İctimai TV para representar a Azerbaidján no Festival de Eurovisión 2015 en Viena, Austria. A súa candidatura foi estreada o 15 de marzo de 2015.

## Notas
Bojana Stamenov

**Bojana Stamenov** (en serbio: Бојана Стаменов) é unha cantante serbia que representará a Serbia no Festival de Eurovisión 2015 coa canción "Beauty Never Lies.

## Discografía 
### Sinxelos 
## Notas
Beauty Never Lies

**"Beauty Never Lies"** (tamén coñecida co nome orixinal "Ceo svet je moj") é unha canción da cantante serbia Bojana Stamenov. A canción representará a Serbia no Festival de Eurovisión 2015 en Viena.

## Notas
Elhaida Dani

**Elhaida Dani** é unha cantante albanesa. Conseguiu fama após gañar o *talent-show* *Star Academy Albania* en 2009 e *Top Fest* en 2012. Tamén gañou o *The Voice of Italy* cun 70% dos votos do público. Ela lanzou o seu primeiro sinxelo "Baciami e Basta" co selo discográfico Universal Music Italia.

En decembro de 2014 gañou a 53ª edición Festivali i Këngës coa canción "Diell" (Sol), e representará a Albania no Festival de Eurovisión 2015 en Viena, Austria. O 23 de febreiro de 2015, anunciou que cantaría outra canción no certame. Ao día seguinte revelou que a canción se chamaría "I'm Alive".

## Discografía 
### EPs 
### Sinxelos 
## Notas 
## Véxase tamén
I'm Alive

'''"I'm Alive"''' é unha canción da cantante albanesa Elhaida Dani, escrita polos produtores kosovares Zzap & Chriss. A canción representará a Albania no Festival de Eurovisión 2015, após retirar a anterior canción "Diell". A canción e o seu videoclip lanzáronse o 15 de marzo de 2015.

## Notas
Copa do Rei de Rugby 2007-2008

Na tempada 2007-2008 disputouse a **75ª edición da Copa do Rei de rugby**, o torneo nacional máis antigo do rugby español. Na final, disputada o 3 de maio de 2008 no Estadio Nacional Complutense de Madrid, o CRC Pozuelo gañou por 36 a 31 ó Club de Rugby El Salvador.

## Torneo 
* Cuartos de final: Encontro único (12/13 de abril de 2008)
** El Salvador 23-7 Ordizia
** Bera Bera 19-34 Getxo
** Ciencias 24-12 Santboiana
** CRC 13-3 VRAC
* Semifinais: Encontro único (20 de abril de 2008)
** Getxo 10-12 CRC
** El Salvador 15-11 Ciencias
* Final: Encontro único (3 de maio de 2008)
** CRC 36-31 El Salvador
;Cadro da competición

## Véxase tamén 
### Ligazóns externas 
* Páxina oficial da Federación Española de Rugby 
### Outros artigos
Copa do Rei de Rugby 2006-2007

Na tempada 2006-2007 disputouse a **74ª edición da Copa do Rei de rugby**, o torneo nacional máis antigo do rugby español. Na final, disputada o 10 de xuño de 2007 no Campo de Las Mestas de Xixón, o CR El Salvador gañou por 29 a 16 á UE Santboiana.

## Torneo 
* Cuartos de final: Encontro único (27 de maio de 2007)
** Liceo Francés 24-31 VRAC
** El Salvador 44-16 Ordizia
** Barcelona 12-36 Bera Bera
** Santboiana 31-13 CRC
* Semifinais: Encontro único (3 de xuño de 2007)
** VRAC 8-21 El Salvador
** Bera Bera 16-16 Santboiana (2-4 nos tiros a paus)
* Final: Encontro único (10 de xuño de 2007)
** El Salvador 29-16 Santboiana
;Cadro da competición

## Véxase tamén 
### Ligazóns externas 
* Páxina oficial da Federación Española de Rugby 
### Outros artigos
Phoenix Mercury

Os **Phoenix Mercury** son un equipo profesional de baloncesto con base na cidade de Phoenix (Arizona). Xogan na Conferencia Oeste da Women's National Basketball Association (WNBA). O equipo foi fundado antes do comezo da tempada inaugural da WNBA en 1997, sendo unha das oito franquías orixinais.

Os Mercury clasificáronse para os Playoffs da WNBA en 9 dos seus 18 anos en Minneapolis. Chegaron ás Finais da WNBA en catro ocasións; na primeira, en 1998, perderon contra Houston, pero conseguiron o título nas outras tres, en 2007, 2009 e 2014, contra Detroit, Indiana e Chicago respectivamente.

## Pavillóns 
* Talking Stick Resort Arena (1997–presente)

## Equipo técnico 
### Propietarios 
* Jerry Colangelo, propietario dos Phoenix Suns (1997–2003)
* Robert Sarver, propietario dos Phoenix Suns (2004–presente)

### Adestradores principais 

|}

### Directores xerais 
* Cheryl Miller (1997–2000)
* Seth Sulka (2001–2006)
* Ann Meyers-Drysdale (2007–2011)
* Corey Gaines (2012–2013)
* Amber Cox (2013)
* Jason Rowley (2013-presente)

### Adestradores asistentes 
* Steve Smith (1997)
* Kathy Anderson (1998)
* Carrie Graf (1998–1999, 2001, 2003)
* Howie Landa (1999)
* Tom Lewis (2000)
* Linda Sharp (2000–2002)
* Vonn Read (2000)

* Eric Cooper (2001–2002)
* Gary Kloppenburg (2003)
* Brian Agler (2004)
* Lisa Harrison (2004)
* Cedric Ceballos (2004)
* Michele Timms (2005)
* Bridget Pettis (2006–2011)

* Corey Gaines (2006–2007)
* Earl Cureton (2012–2013)
* Anthony Boone (2013)
* Julie Hairgrove (2005–present)
* Todd Troxel (2014-present)

## Tempadas 
## Notas 
## Véxase tamén 
### Ligazóns externas 
* Web Oficial dos Phoenix Mercury
Chain of Lights

**"Chain of Lights"** é unha canción do cantante italiano Michele Perniola e a cantante sanmarinesa Anita Simoncini escrita por Ralph Siegel e John O'Flynn. A canción representará a San Marino no Festival de Eurovisión 2015. Foi lanzada para descarga dixital o 16 de marzo de 2015.

## Festival de Eurovisión 2015
O 27 de novembro de 2014, a SMRTV revelou que Michele Perniola e Anita Simoncini representarían a San Marino no Festival de Eurovisión 2015 nunha rolda de prensa..

## Lista de cancións
### Descarga dixital
# "Chain of Lights" - 4:11
# "Chain of Lights" (Radio Version) - 4:06
# "Chain of Lights" (ESC Version) - 3:01
# "Chain of Lights" (ESC Instrumental Version) - 3:01

## Notas
Copa do Rei de Rugby 2005-2006

Na tempada 2005-2006 disputouse a **73ª edición da Copa do Rei de rugby**, o torneo nacional máis antigo do rugby español. Na final, disputada o 4 de xuño de 2006 nos Campos de Pepe Rojo de Valladolid, o CR El Salvador gañou por 34 a 9 ó VRAC.

## Torneo 
* Cuartos de final: Encontro único (23 de abril de 2006)
** El Salvador 33-17 Barcelona
** Bera Bera 28-10 Santboiana
** Alcobendas 20-25 VRAC
** Getxo 15-22 Liceo Francés
* Semifinais: Encontros de ida e volta (6 e 21 de maio de 2006)
** El Salvador 39-23 Bera Bera
** VRAC 25-29 Liceo Francés
** Bera Bera 25-20 El Salvador
** Liceo Francés 13-19 VRAC
* Final: Encontro único (4 de xuño de 2006)
** El Salvador 34-9 VRAC
;Cadro da competición

## Véxase tamén 
### Ligazóns externas 
* Páxina oficial da Federación Española de Rugby 
### Outros artigos
Macizo

[dereita|400px|miniatura|Vista panorámica do macizo de [Mont Blanc.]]
Un **macizo** é, en xeoloxía, unha sección da codia terrestre que está demarcada por fallas ou fendas en áreas rochosas ou en materiais sólidos. No movemento da codia, un macizo tende a reter a súa estrutura interna ao ser desprazado na súa totalidade. O termo é usado tamén para referirse a un grupo de montañas formadas por tal estrutura. O macizo é unha unidade estrutural da codia, menor que as placas tectónicas.

## Notas
Antennas to Hell

***Antennas to Hell*** é o primeiro recompilatorio de grandes éxitos do grupo Slipknot. Foi publicado o 23 de xullo de 2012 baixo o selo Roadrunner Records.

## Lista de cancións 
## Notas
Body Language

**Body Language** é o cuarto sinxelo do cantante sueco Robin Stjernberg dun futuro álbum. A canción foi lanzada o 11 de xuño de 2014 nas plataformas dixitais iTunes, Amazon, Play Store, Spotify, Rdio, Deezer e WiMP.

A canción logrou o posto número 1 no iTunes sueco o mesmo día do lanzamento.

## Lista de cancións
### Body Language - Single
# "Body Language" - 3:10

## Posición nas listas
## Videoclip
A estrea do videoclip foi o 29 de agosto de 2014 na canle oficial de YouTube, superando as 100.000 visualizacións.

### Créditos
* **Diretor**: *Rick-y.com*
* **Cámara e editaxe**: Morgan Hassel
* **Estilista**: Nicole Walker
* **MUA**: Jennifer Maimone

## Notas
All This Way

**"All This Way"** é unha canción da cantante sueca e gañadora da tempada de 2011 do *Idol* de Suecia,  Amanda Fondell. Está escrita e producida por Arnthor Birgisson e Darin Zanyar.

## Lista de cancións
### All This Way - Amanda Fondell
# "All This Way" - 3:18

## Posición nas listas
## Outras versións
Tanto Robin Stjernberg, que foi o segundo finalista de *Idol*, como Moa Lingnell, que foi terceira, gravaron a canción. A versión de Stjernberg foi moito máis popular por descargas que as versión de Fondell e Lignell.

A versión de Stjernberg foi incluída no seu álbum debut *My Versions*.

## Notas
Aiako Harria

**Aiako Harria** é un macizo que se atopa ao leste da vila guipuscoana de Oiartzun, a carón dos Pireneos. Forma parte do parque natural Aiako Harria e o río Oiartzun nace na súa ladeira noroeste. Aiako Harria posúe tres cumios que se estenden arredor de 4&nbsp;km de norte a sur en ringleira. Son Hirumugarrieta (806 m), Txurrumurru (821 m) e Erroilbide (837 m).

Ficheiro:Aiako Harria 1, Euskal Herria.jpg|Cumio de Hirumugarrieta con Irún, Hendaia e Hondarribia ao fondo.
Ficheiro:Aiako Harria 2, Euskal Herria.jpg|Vistas dos concellos de Donostia, Pasaia, Errenteria e Lezo durante a subida ao Hirumugarrieta.
Ficheiro:Aiako Harria 3, Euskal Herria.jpg|Os cumios Txurrumurru e Erroilbide vistos dende Hirumugarrieta.

## Véxase tamén 
### Ligazóns externas 
*Aiako Harria en euskal-herria.org
Agnez Mo

**Agnes Monica Muljoto**, nada en Iacarta o 1 de xullo de 1986, é unha cantante e actriz indonesia coñecida coma **Agnez Mo**. Empezou a súa carreira na industria do entretemento con seis anos de idade. Como cantante infantil, Agnez lanzou tres álbums, e ademais converteuse en presentadora de varios programas de televisión para nenos.

No 2003, Agnez lanzou o seu primeiro álbum adulto titulado *And the Story Goes*, que catapultou o seu nome de volta na industria da música indonesia. O éxito que obtivo na súa terra natal fomentou que Agnez establecese como meta para comezar unha carreira de alcance internacional. No segundo álbum lanzado en 2005, ''Whaddup A..'?!*, colaborou co cantante estadounidense Keith Martin. Agnez tamén apareceu nas series asiáticas *The Hospital* e *Romance In the White House* en Taiwán.

Agnez gañou por dúas veces o premio do concurso Asia Song Festival de Seúl, Corea do Sur, en 2008 e 2009. No seu terceiro álbum, *Sacredly Agnezious* (2009), empezou a se involucrar como produtora e compositora. No 2010, formou parte do xurado do concurso de talentos Indonesian Idol. Tamén participou como un dos presentadores e como artista nos American Music Awards de 2010, celebrado nos Os Ánxeles.

## Discografía 
* *Si Meong* (1992) 
* *Yess!* (1995) 
* *Bala-Bala* (1996) 
* *And the Story Goes* (2003) 
* *Whaddup A.. '?!* (2005)
* *Sacredly Agnezious* (2009)
* *Agnes Is My Name* (2011)
* *Agnez Mo'' (2013)

## Véxase tamén 
### Ligazóns externas 
* Agnez Mo - Páxina Oficial
The Ting Tings

**The Ting Tings** son un dúo inglés formado por Katie White (voz, guitarra, baixos, cowbells) e Jules De Martino (batería, guitarra, baixo, coro, piano). Formouse en decembro de 2007 en Islington Mill Studios de Salford, Gran Manchester.

White e De Martino lanzaron catro sinxelos co selo Columbia Records, incluíndo "That's Not My Name", que acadou o número un no Reino Unido en maio de 2008. O álbum *We Started Nothing* foi lanzado o 19 de maio de 2008 e tamén conseguiu o número un no Reino Unido. O sinxelo "Hands", foi lanzado o 11 de outubro de 2010 e apareceu no videoxogo *FIFA 12*. O seu segundo álbum de estudio, *Sounds from Nowheresville*, foi lanzado en febreiro de 2012, e o sinxelo "Hang It Up" estreouse o 16 de xaneiro de 2012. O seu terceiro álbum, *Super Critical*, foi lanzado en outubro de 2014.

## Discografía 
### Álbums 
## Notas 
## Véxase tamén 
### Ligazóns externas 
*Páxina oficial
Antje Jackelén

**Antje Jackelén**, nada en Herdecke (Renania do Norte-Westfalia) o 4 de xuño de 1955, é unha eclesiástica luterana sueca, arcebispo de Uppsala e primado de Suecia dende a súa elección en 2013.
## Traxectoria 
Estudou Teoloxía luterana nas universidades de Tubinga e Uppsala. Foi ordenada sacerdote da Igrexa Luterana de Suecia en 1980, e doutorouse en Teoloxía pola Universidade de Lund en 1999.

En 2006 foi elixida bispo de Lund en substitución de Christina Odenberg, quen fora a primeira muller bispo da Igrexa de Suecia. Foi ordenada bispo por Anders Wejryd, e tomou posesión da sé o 21 de abril de 2007.

O 15 de outubro de 2013 foi elixida arcebispo de Uppsala, tomando posesión o 15 de xuño de 2014.
Zenobia de Armenia

**Zenobia de Armenia** ou **Zenobia a Íbera** () (fl. século I) foi unha princesa real da dinastía Pharnavaziana do reino de Iberia que foi raíña de Armenia do 51 ao 53 e do 54 ao 55 durante o reinado do seu home, o rei Radamisto.

## Traxectoria 
Zenobia era a filla do rei Mitríades de Armenia e da súa muller, filla do rei Pharsman I de Iberia, irmán de Mitríades. Zenobia casou con Radamisto, que era fillo de Pharsman I.

Mitríades reinou en Armenia ata que Radamisto usurpou o trono tras unha invasión por sorpresa, o seu marido destruíu á toda a familia da súa muller, e el converteuse no rei de Armenia no ano 51 e Zenobia na raíña, os armenios rebeláronse co apoio do príncipe Tiridates I e finalmente logrou derrotar a Radamisto, que segundo relata Tácito tivo que fuxir de a cabalo coa súa dona, que estaba embarazada que resistiu a primeira parte da viaxe, pero logo xa non se vía en condicións de seguir camiño e desaxaba unha morte con honra antes que ser unha cativa, o home resístese pero finalmente dálle morte cunha espada e bótaa no río Araxes pero Zenobia aínda vive e uns pastores cúrana e tras recuperarse condúcena diante Tiridates que a recibe gratamente e a trata como corresponde a unha raíña.

## Galería 
A traxedia de Zenobia foi motivo artístico de moitas pinturas e óperas

Ficheiro:Sabatelli - Rhadamistus killing Zenobia 1803.jpg|*Radamisto matando a Zenobia*, de Luigi Sabatelli
Ficheiro:Zenobie retrouvee par les bergers sur les bords.jpg|*Zenobia atopada nas marxes do Araxes*, de Paul-Jacques-Aimé Baudry
Ficheiro:Rhadamistes and Zenobia by TAILLASSON, Jean-Joseph 1806.jpg|*Radamisto e Zenobia* de Jean-Joseph Taillasson.
Ficheiro:Bouguereau-Zenobia-1850.jpg|*Os pastores atopan a Zenobia nas marxes do Araxes*, de William-Adolphe Bouguereau
Ficheiro:Nicolas Poussin- Queen Zenobia Found on the Banks of the Arax.JPG|*A raíña Zenobia atopada nas marxes do Araxes*, de Nicolas Poussin
Ficheiro:CrebillonRhadamisteZenobie.jpg|Zenobia da ópera de Prosper Jolyot de Crébillon
Ficheiro:Metastasio - Zenobia - Herissant Vol.06 - Paris 1780.png|Zenobia da ópera Metastasio
Ficheiro:Queen Zenobia taken from river Araxes by shepherds, by Francesco Nenci, 1809.jpg|*A raíña Zenobia recollida do río Araxes polos pastores*, de Francesco Nenci.
Ficheiro:Radamisto in atto di spingere Zenobia ferita nel fiume Arasse, Francesco Alberi, 1812.jpg|*Radamisto in atto di spingere Zenobia ferita nel fiume Arasse*, de Francesco Alberi.
Ficheiro:Emile Levy Zénobie.JPG|*Zenobia* de Émile Lévy.

## Notas 
## Fontes 
* Tácito, *Anais*, Libro XII-XIII
* Javakhishvili, Ivane (2012), History of the Georgian Nation, Vol. 1
* Toumanoff, Cyril (1969), Chronology of the early Kings of Iberia, Vol. 25
Doug McDermott

**Douglas Richard "Doug" McDermott**, nado o 3 de xaneiro de 1992 en Grand Forks, Dacota do Norte, é un xogador estadounidense de baloncesto profesional que xoga nos San Antonio Spurs da National Basketball Association (NBA).

## Traxectoria profesional 
O 26 de xuño de 2014, McDermott foi seleccionado na 11ª posición do Draft da NBA de 2014 polos Denver Nuggets. Na mesma noite do Draft foi traspasado xunto a Anthony Randolph ós Chicago Bulls, a cambio das dúas eleccións do Draft de 2014 dos Bulls, e unha futura elección de segunda rolda. O 22 de xullo de 2014, asinou o seu contrato de rookie cos Bulls despois de acadar 18.0 puntos, 4.0 rebotes e 2.8 asistencias por encontro na Liga de Verán da NBA de 2014. Fixo o seu debut na NBA o 29 de outubro de 2014 na vitoria dos Bulls contra os New York Knicks por 104-80, facendo 12 puntos, 5 rebotes, 2 asistencias e un roubo de balón.

O 23 de febreiro de 2017, McDermott foi traspasado xunto a Taj Gibson e unha elección da segunda rolda do Draft de 2018 ós Oklahoma City Thunder, a cambio de Joffrey Lauvergne, Anthony Morrow e Cameron Payne.

O 25 de setembro de 2017, McDermott foi traspasado xunto a Enes Kanter e unha elección da segunda rolda do Draft de 2018 ós New York Knicks, a cambio de Carmelo Anthony.

O 8 de febreiro de 2018, McDermott foi traspasado ós Dallas Mavericks nun traspaso entre tres equipos no que tamén participaron os Denver Nuggets.

O 6 de xullo de 2018, McDermott asinou un contrato por tres anos cos Indiana Pacers.

O 8 de agosto de 2021, McDermott asinou cos San Antonio Spurs.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Acantharea

Os **Acantharea** (Acantharia) son un grupo de protozoos radiolarios, que se distinguen principalmente polos seus esqueletos. A categoría taxonómica que se lles outorga varía segundo as clasificacións. Son exclusivamente mariños, sobre todo de augas tropicais e subtropicais, pero tamén en mares máis fríos, e son de vida libre e de 0,005&nbsp;mm a 5&nbsp;mm de diámetro. Aliméntanse de bacterias, diatomeas e outras algas planctónicas de similar tamaño e doutros protozoos e mesmo de pequenas larvas de animais. Algunhas albergan zooxantelas. que non fosilizan, e toman a forma de dez espiñas (axopodios) diametrais (que poden interpretarse como vinte espiñas radiais). A cápsula central está feita de microfibrilas dispostas formando vinte placas, cada unha cun buraco a través do cal se proxecta unha espiña, e hai tamén un córtex microfibrilar ligado ás espiñas por mionemas (que teñen mobilidade e cambian a forma e flotabilidade da célula). Estes axudan á flotación, xunto cos vacúolos do ectoplasma, que a miúdo conteñen zooxantelas.

## Clasificación pola disposición das espiñas 
A disposición das súas espiñas é moi precisa, e descríbese pola denominada lei de Müller. É doada de describir en termos de liñas de latitude e lonxitude. Cada liña de lonxitude leva ou dúas espiñas *tropicais* ou unha *ecuatorial* e dúas espiñas *polares*, alternadamente. A forma na que as espiñas se unen entre si no centro da célula varía e é unha das características primarias polas cales se clasifican. Distínguense os seguintes tipos:
* Holacanthida: espiñas diametrais, simplemente cruzadas.
* Symphyacanthida: espiñas radiais, coas bases libres.
* Chaunacanthida: espiñas radiais, coas bases articuladas.
* Arthracanthida: espiñas radiais, coa bases piramidais empaquetadas xuntas.

Teñen un número fixo de axopodios.

## Filoxenia 
Segundo estudos filoxenéticos baseados no ADNr de 18S e parcial de ADNr de 28S seguramente existen 6 clados principais, subdivididos en 13 subclados. Teñen unha natureza polifilética e será necesario facer unha revisión taxonómica do grupo. As clasificacións tradicionais distinguen uns 50 xéneros e 150 especies, clasificados en 18 familias e 4 ordes: Holacanthida, Chaunacanthida, Symphiacanthida e Arthracanthida.

## Ciclo de vida 
Os adultos son xeralmente multinucleados. Na reprodución obsérvase unha fase sexual por medio dun gamonte e teñen unha fase de enquistamento, o cal comprende a formación de células que se enxamian (antes denominadas "esporas"), que poden ser flaxeladas. Os quistes teñen unha cuberta mineralizada e caen a zonas profundas do mar. Non se observaron todos os estadios do ciclo de vida, e o estudo destes organismos foi dificultado principalmente polo feito de que non se pode mantelos en cultivo en sucesivas xeracións.

## Notas
Idol (Suecia)

***Idol*** é un *talent-show* sueco que emite TV4 dende agosto de 2004. É a versión sueca do *talent-show* Pop Idol, creado polo executivo Simon Fuller, que tivo a súa estrea en 2001 no Reino Unido.

Seguindo a competición dende a súa estrea ata o 2011 (oitava tempada), *Idol* fixo un *hiatus* e volveu á programación en 2011.

## Cidades das audicións
*Tempada 1: Karlstad, Gotemburgo, Malmö, Umeå, Estocolmo
*Tempada 2: Malmö, Sundsvall, Gotemburgo, Piteå, Estocolmo
*Tempada 3: Malmö, Gotemburgo, Falun, Umeå, Estocolmo
*Tempada 4: Gotemburgo, Skellefteå, Malmö, Borlänge, Estocolmo
*Tempada 5: Gotemburgo, Luleå, Karlstad, Lund, Estocolmo
*Tempada 6: Gotemburgo, Gävle, Malmö, Umeå, Estocolmo
*Tempada 7: Gotemburgo, Karlstad, Malmö, Luleå, Estocolmo
*Tempada 8: Linköping, Gotemburgo, Lund, Falun, Estocolmo
*Tempada 9: Estocolmo, Linköping, Malmö, Gotemburgo, Sundsvall
*Tempada 10: *TBA*

## Gañadores, segundos e terceiros
*Tempada 1 (2004): **Daniel Lindström**, Darin Zanyar, Filip Williams 
*Tempada 2 (2005): **Agnes Carlsson**, Sebastian Karlsson, Sibel Redzep
*Tempada 3 (2006): **Markus Fagervall**, Erik Segerstedt, Johan Larsson
*Tempada 4 (2007): **Marie Picasso**, Amanda Jenssen, Andreas Sjöberg
*Tempada 5 (2008): **Kevin Borg**, Alice Svensson, Robin Bengtsson
*Tempada 6 (2009): **Erik Grönwall**, Calle Kristiansson, Tove Styrke
*Tempada 7 (2010): **Jay Smith**, Minnah Karlsson, Olle Hedberg
*Tempada 8 (2011): **Amanda Fondell**, Robin Stjernberg, Moa Lignell
*Tempada 9 (2013): **Kevin Walker**, Elin Bergman, Erik Rapp
*Tempada 10 (2014): **Lisa Ajax**, Mollie Lindén, Josefine Myrberg

## Notas
Xavier Bosch

**Xavier Bosch i Sancho**, nado o 21 de xullo de 1967 en Barcelona, é un escritor e xornalista en catalán e castelán, casado coa compañeira xornalista e crítico de televisión Mónica Planas.

El ten unha licenciatura en Ciencias da Comunicación pola Universidade Autónoma de Barcelona (UAB), tense desdobrar en medios catalá, como radio, televisión e xornais, é o autor dunha obra de teatro e varios libros, e gañador, entre outros, premio Ondas. Actualmente presenta o programa *Agora* na TV3.

## Prensa escrita 
* Correspondente do xornal *La Vanguardia*, en Estrasburgo, e asesor de prensa do Consello de Europa (1991-1992).
* Columnista de *Diario Avui* 1996-2001.
* Desde o día 6 de novembro de 2007 a novembro de 2008, foi director de Avui,
* Director da cuberta de mércores de 2000 do *Mundo Deportivo*.
* En 2010, el foi un dos iniciadores do *Diari Ara*, que publicou unha columna.

## Obras 
### Novela 
* *La màgia dels reis*, Barcelona: Columna - La Galera, 1994.
* *Se sabrà tot*, Barcelona: Proa S.A. 2010
* ''Homes d'honor*, Barcelona: Proa, 2012.
* *Eufòria*, 2014.
* *Algú com tu*, 2014
**Nosaltres dos* (2017)
**Paraules que tu entendràs* (2019)
**La dona de la seva vida* (2021)

### Prosa 
* *Jo, el simolses*, Barcelona: La Magrana, 1992. 
* *Estimat diari* (con Lloll Bertran e Antoni Bassas), Barcelona: La Magrana, 1996.
* *Vicis domèstics*, Barcelona: La Magrana, 1998.

### Teatro 
* *"El culékulé"*, Barcelona: La Magrana, 1996

## Premios 
* Premio Mundo Deportivo de periodismo 1999, por el programa "Aquest any, cent!".
* Premio Premi APEI-Catalunya polo seu traballo como director de programación RAC 1 e presentador do programa matinal *"El Món a RAC 1"*.
* Premio Radio Asociación de Cataluña 2007, categoría: "Mejor Programa de Radio".
* Premio Sant Jordi de novela 2009 para a súa novela"*Se sabrà tot*".
* Premio Ramon Llull 2015 para a súa novela *Algú com tu''.

## Notas 
## Véxase tamén 
### Ligazóns externas 
* RAC 1
* Diari Avui
* Qie és qui. Índice de Autores {{ca)}
Supervivencia de motoneurona

A **supervivencia de motoneurona** ou SMN (do inglés *Survival of Motor Neuron*) é unha proteína de 294 aminoácidos implicada na ensamblaxe de snRNPs, que son os compoñentes esenciais da maquinaria do espliceosoma. Está codificada nos xenes *SMN1* e *SMN2*, moi similares, situados respectivamente nas metades telomérica e centromérica dunha rexión de duplicación invertida do cromosoma 5. (Nótese que non están no centrómero e no telómero, senón na metade en dirección ao telómero e na metade en dirección ao centrómero). Unha falta de SMN debido á deleción do xene *SMN1* orixina amplos defectos de splicing, que afectan especialmente ás motoneuronas espiñais, e é unha causa de atrofia muscular espiñal. A presenza da proteína funcional permite a supervivencia das motoneuronas, de aí o seu nome. As mutacións na proteína codificada no SMN2, aínda que é igual á SMN1, non están asociadas coa doenza.

A SMN tamén funciona na regulación transcricional, rexeneración da telomerase e tráfico celular.

Un estudo de 2004 feito usando screening de alto rendemento atopou que o indoprofeno incrementa a produción da proteína supervivencia de motoneurona, o que suxire que pode ser de utilidade no tratamento das atrofias musculares espiñais.

Posteriores investigacións atoparon que a SMN posiblemente exerce un papel na migración neuronal e na diferenciación celular neuronal.

## Conservación evolutiva 
A SMN está conservada evolutivamente incluíndo tamén o reino dos fungos, aínda que só os fungos cun gran número de intróns teñen o xene smn (ou o parálogo spf30). Sorprendentemente, estes son fungos filamentosos con micelios, o que indica unha analoxía cos axóns neuronais.

## Notas 
## Véxase tamén 
### Outros artigos 
* Motoneurona
* SMN1
* SMN2

### Ligazóns externas 
*
Maimuna

**Maimuna Amadu Murasjko** (en belaruso: Маймуна Амаду Мурашко), coñecida como **Maimuna**, é unha violinista belarusa que representará a Belarús no Festival de Eurovisión 2015 xunto a Uzari coa canción "Time".

## Biografía 
Maimuna naceu en San Petersburgo, Rusia de nai belarusa e pai maliano. Cando ela era pequena, a súa familia mudouse a Malí, pero ela mudouse coa súa avoa a Mahilioŭ, Belarús, onde ela pasou toda a súa infancia.

## Carreira 
### 1990-2013: Principio 
Maimuna participou en competicións internacionais incluíndo o *1990 Young Virtuoso* en Kíiv e o *1996 Music of Hope Competition*.

## Notas
SMN1

A proteína **supervivencia de motoneurona 1** tamén chamada **compoñente de gems 1** ou **GEMIN-1** é unha proteína que nos humanos está codificada no xene *SMN1* do cromosoma 5. Existen dúas variantes de transcrición deste xene.

## Xene 
Este xene é parte dunha duplicación invertida de 500 kb do cromosoma 5q13. Esta rexión duplicada contén polo menos catro xenes e elementos repetitivos, que a fan proclive a sufrir rearranxos e delecións. A repetitividade e complexidade da secuencia fixo difícil determinar a organización desta rexión xenómica. As copias teloméricas (SMN1) e centroméricas (SMN2) deste xene son case idénticas e codifican a mesma proteína. Localízase tanto no citoplasma coma no núcleo. No núcleo, a proteína localízase nos corpos subcelulares chamados GEMS que se encontran preto dos corpos enrolados ou de Cajal, que conteñen altas concentracións de ribonucleoproteínas pequenas nucleares (snRNPs). Esta proteína forma complexos heteroméricos con proteínas como SIP1 e GEMIN4, e tamén interacciona con varias proteínas que se sabe que están implicadas na bioxénese de snRNPs, como a proteína hnRNP U e a proteína de unión ao ARN nucleolar pequeno. 
* Coilina, 
* DDX20, 
* DHX9,
* FBL, 
* FUBP1, 
* GAR1, 
* GEMIN4,
* GEMIN5, 
* GEMIN7, 
* HNRNPR, 
* KPNB1,
* P53,
* SNRPD1, e
* SNRPD2.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
### Outros artigos 
* SMN2
* Atrofia muscular espiñal
* Supervivencia de motoneurona

### Ligazóns externas 
* GeneReviews/NCBI/NIH/UW entry on Spinal Muscular Atrophy including Arthrogryposis Multiplex Congenita-Spinal Muscular Atrophy (AMC-SMA); Spinal Muscular Atrophy I (Werdnig-Hoffmann Disease, SMA1); Spinal Muscular Atrophy II (SMA II); Spinal Muscular Atrophy III (Kugelberg-Welander Disease, SMA III); Spinal Muscular Atrophy IV (SMA IV)
I Want Your Love

**"I Want Your Love"** (en galego: *Eu preciso do teu amor*; en romanés/moldovo: *Vreau iubirea ta*) é unha canción do cantante ucraíno Eduard Romanyuta. A canción representará a Moldova no Festival de Eurovisión 2015 en Viena, Austria, na primeira semi-final o día 19 de maio de 2015.

## Notas
Golden Boy

**"Golden Boy"** é unha canción do cantante israelí Nadav Guedj e escrita por Doron Medalie. Esta foi elixida pola canle público isrelí IBA para representar a Israel no Festival de Eurovisión 2015. A canción foi estreada o 12 de marzo de 2015.

## Posición nas listas
## Notas
Adio

**"Adio"** (en galego: *Adeus*) é unha canción do cantante montenegrino Knez. A canción representará a Montenegro no Festival de Eurovisión 2015 en Viena, Austria.

O 31 de decembro do 2014 foi elixida internamente pola canle pública montenegrina RTGC para representar a esta no Festival de Eurovisión 2015.

## Notas 
## Véxase tamén 
### Outros artigos 
* Festival de Eurovisión 2015
* Montenegro no Festival de Eurovisión
Nina Sublatti

**Nina Sulaberidze** (en ), mellor coñecida como **Nina Sublatti** (en ) é unha cantante, compositora e modelo xeorxiana que representará a Xeorxia no Festival de Eurovisión 2015 coa canción "Warrior".

Sublatti gañou a tempada do 2013 do *Idol* xeorxiano.

## Discografía 
### Álbums 
* *Dare to Be Nina Sublatti* (2014)

## Notas
Carme Riera

**Carme Riera Guilera**, nada o 12 de xaneiro de 1948 en Palma de Mallorca, é unha escritora en catalán e castelán, ensaísta, profesora e membro da Real Academia Española. Gañou os máis importantes premios da literatura catalá.

## Traxectoria 
Carme Riera pasou a súa infancia e adolescencia en Palma de Mallorca, onde ten vínculos familiares co enxeñeiro mallorquino Eusebio Estada e o xeneral Valeriano Weyler.  Desde o oito anos escribiu narracións que eran variantes das historias que lle contaba a súa avoa Caterina na súa infancia. Trasladouse en 1965 a estudar filoloxía hispánica á Universidade Autónoma de Barcelona (UAB), onde se licenciou en Filosofía e Letras e se doutorou en Filoloxía Hispánica con Premio Extraordinario pola UAB. Riera participou nas mobilizacións estudantís en contra do franquismo, da guerra de Vietnam e no incipiente movemento feminista. Todo iso forxou a súa mirada sobre a realidade, unha mirada que cuestionaba as normas, baixo o influxo de maio do 68 francés, e que albiscaba unha xanela aberta a un mundo radicalmente diferente.

### Carreira literaria 
Publicou o seu primeiro libro, a recompilación de contos *Te deix, amor, la mar com a penyora*, en 1975 (o relato que lle dá título gañara, en 1974, o premio Recull-Francesc Puig i Llensa de narració), Riera achegou un estilo novo e fresco e utilizaba a fala mallorquina coloquial para suxerir e crear unha narrativa que puña sobre a mesa temas que até entón foran tabús, como o amor entre as mulleres, e ao mesmo tempo era bastante crítica coa sociedade do momento. Gran parte da súa produción traduciuse a unha ducia de idiomas, entre eles ao alemán, árabe, francés, inglés e italiano.

## Recoñecementos 
O 19 de abril de 2012 foi elixida membro de número da Real Academia Española, onde pasou a ocupar a cadeira n tras ler o seu discurso de ingreso titulado *Sobre un lugar parecido a la felicidad* o 7 de novembro de 2013. Tamén é membro de número da Real Academia de Boas Letras de Barcelona.

## Influencia 
A ampla bagaxe lectora de Carme Riera, consecuencia dunha actitude apaixonada e erudita cara á literatura, configura un vasto marco de referencias. Safo, Petrarca, Goethe e Virginia Woolf desfilan polas súas páxinas, pero tamén os autores da literatura castelá da formación académica: Cervantes, Clarín, Laforet, Valle-Inclán ou Gil de Biedma. Con todo, a autora situou as raíces da súa narrativa nas rondallas mallorquinas e na obra de dúas escritoras fundamentais na construción da narrativa catalá contemporánea: Caterina Albert e Mercè Rodoreda.
* Premio Maria Àngels Anglada 2005 por *La mitad del alma*
* Medalla de ouro del Consell de Mallorca (2005)
* Premio Jaume Fuster de l'Associació d'Escriptors en Llengua Catalana 2005 para a vida
* Premio José Luis Giménez-Frontín de la ACEC 2012 para a vida
* Premio Internacional Terenci Moix de narrativa 2013 por ''Temps d'innocència''
* Premio Trayectoria de la Semana del Libro en Catalán 2014

## Notas 
## Véxase tamén 
### Ligazóns externas 
* Currículum&nbsp;vitae&nbsp;de&nbsp;Carme&nbsp;Riera 
* Obras dixitalizadas de Carme Riera Biblioteca Digital Hispánica de Biblioteca Nacional de España
Eduard Romanyuta

miniatura|Eduard Romanyuta 2015

**Eduard Romanyuta** (en ), nado en Ternopil o 23 de outubro de 1992, é un cantante, compositor, músico, actor e presentador de TV ucraíno. En 2015 representou a Moldova no Festival de Eurovisión 2015 coa canción "I Want Your Love".

## Carreira 
A súa carreira musical comezou cando tiña 4 anos. Cando tiña 5 anos Eduard actuou no Pazo Ucraína de Kíiv, onde o Presidente de Ucraína L. Kuchma o felicitoun persoalmente polo seu talento. En 1999-2002 particiou no President's Christmas Trees, en Kíiv, facendo máis de 170 actuacións. 
O 26 de febreiro de 2011 Eduard intentou representar a Ucraína coa súa canción "Berega" quedando nun sétimo lugar de 19 participantes. O 18 de febreiro de 2012 intentou representar o seu país outra vez, esta vez cantando "I'll never let go", quedando nun quinto lugar de 21 participantes. O 23 de decembro de 2012 intentou por terceira vez representar Ucraína no Festival de Eurovisión 2013, pero quedou nun terceiro lugar de 20 participantes.

O 17 de xaneiro de 2015 presentouse para representar a Moldova no Festival de Eurovisión 2015 en Viena, Austria, e o 28 de febreiro gañou con 84 puntos do xurado e máis de 13.000 votos do televoto público.

## Notas
Heroes (canción de Måns Zelmerlöw)

**"Heroes"** é unha canción do cantante sueco Måns Zelmerlöw. Foi lanzado o 28 de febreiro de 2015 en forma de descarga dixital en Suecia. A canción foi escrita e composta por Anton Malmberg Hård af Segerstad, Joy Deb e Linnea Deb. O 14 de marzo, a canción gañou o Melodifestivalen 2015 e representou a Suecia no Festival de Eurovisión 2015 en Viena, Austria, resultando gañadora do certame.

## Lista de cancións 
### Heroes - Single 
# "Heroes" - 3:10

## Posicións nas listas 
## Datas de lanzamento 
## Notas
Warrior (canción de Nina Sublatti)

**"Warrior"** é unha canción da cantante xeorxiana Nina Sublatti. A canción representará a Xeorxia no Festival de Eurovisión 2015.

O 28 de xaneiro de 2015, a GPB anunciou que Sublatti traballaría co compositor Thomas G:son para a súa actuación en Viena.

O 11 de marzo de 2015, estreabase o videoclip oficial dirixido por David Gogokhia. Neste videoclip, a versión final da canción era presentada.

## Lista de cancións 
### Warrior - Single 
# "Warrior" - 3:02

## Notas
Semana da Moda de Tbilisi

miniatura|Desfile dunha colección na edición da primavera de 2015

**Semana da Moda de Tbilisi** () é unha semana da moda xeorxiana que se celebra na súa capital Tbilisi dúas veces ao ano, na primavera e no outono desde o seu establecemento no ano 2009 no marco do festival Tbilisoba. Converteuse nun referente da industria da moda no Cáucaso, presentando novas figuras e favorecendo a exportación da produción xeorxiana.

## Notas 
## Véxase tamén 
### Ligazóns externas 
* Sitio oficial
Villaescusa de Haro

**Villaescusa de Haro** é unha localidade do sur-oeste da provincia de Cuenca, en Castela A Mancha, España. No ano 2014 a poboación era de 550 habitantes.

## Xeografía
O termo municipal limita ó norte con Fuentelespino de Haro, Alconchel de la Estrella e Villalgordo del Marquesado; ao leste con Villar de la Encina, Carrascosa de Haro e Rada de Haro; ao sur e oeste con Belmonte.

A extensión é duns 91&nbsp;km², cun terreo calcario e desigual predominado os outeiros aos chairos, cunha altura máxima duns 820 m. Pola súa parte norte pasa o río Záncara.

O clima é mediterráneo morno, cunha temperatura media anual de 12&nbsp;°C a 14&nbsp;°C e unha pluviometría de 350 a 700&nbsp;mm. Con elevadas temperaturas en verán e baixas en inverno, característico dun clima continental de interior da Península Ibérica.

A vexetación autóctona, está composta principalmente por matogueiras (tomiño, segorellas, lavanda, aulaga) aciñeiras e carrascos.
## Política
## Festas
* San Isidro Labrador (15 de maio)
* La Virgen del Favor y Ayuda (15 de agosto)
* El Santo Cristo de la Espiración (14 de setembro)

## Véxase tamén
### Ligazóns externas
* Villaescusa de Haro 
* Villaescusa de Haro en *Pueblos de España* 
* Asociación juvenil Altheia de Villaescusa de Haro
Genealogy

**Genealogy** é un supergrupo armenio formado por cantantes pertencentes á diáspora armenia dispersa polo mundo tras o xenocidio armenio de 1915. Será o grupo encargado de representar a Armenia no Festival de Eurovisión 2015 coa canción "Face the Shadow" (*Fronte á sombra*), inicialmente titulada como "Don't deny" (Non o negues). Cinco dos cantantes representan a cada un dos cinco continentes, aos que se suma un sexto membro que vive en Armenia e que xa representou a Armenia no Festival de Eurovisión 2009 xunto á súa irmá Anush, onde quedaron décimas. A confección do supergrupo pretende simbolizala unión entre os armenios do mundo.

## Membros 
## Notas 
## Véxase tamén 
### Outros artigos 
* Armenia no Festival de Eurovisión
* Festival de Eurovisión 2015
Metroxylon sagu

***Metroxylon sagu*** é unha especie de palma do xénero *Metroxylon*, nativa da Asia tropical do sueste: Indonesia (Papúa Occidental, e as Moluccas), Papúa-Nova Guinea, Malaisia (tanto na Malaisia Peninsular como en Sarawak) e posiblemente de Filipinas (aínda que aquí puido ser introducida). Mais tamén naturalizada en Tailandia, Xava, Kalimantán, Sumatra e as Illas Salomón

## Descrición 
*Metroxylon sagu* é unha palma de múltiples talos, cada un medra de 7 a 25 metros e só rosea unha vez cunha grande inflorescencia terminal en posición vertial. Antes de rosear un talo produce arredor de 20 follas pinnadas de ata 10 m de lonxitude, e cada folla ten arredor de 150-180 folíolos de ata 175&nbsp;cm de lonxitude. A inflorescencia mide de 3 a 7.5 m con 15 a 30 pólas de primeira orde que se curvan cara a arriba en espiral. Cada unha das pólas ten de 15 a 25 pólas de segunda orde dispostas disticamente e cada unha destas ten de 10 a 12 pólas ríxidas de terceira orde. Espiralmente nas pólas de terceiro orde dispóñense pares de flores, cada par consiste dunha flor macho e unha hermafrodita. O froito é unha drupa duns 5&nbsp;cm de diámetro, cuberta de escamas que ao madurar pasan da cor verde brillante ao amarellada

## Cultivo e usos 
Ten un importante interese comercial ao ser a fonte principal do sagú, un amidón que se obtén tras tallar o talo durante a etapa de floración final. Utilízase na cociña para realizar tortas, pastas, pan e como espesante.
## Notas
Face the Shadow

**"Face the Shadow"** (antigamente chamada "Don't Deny") é unha canción do supergrupo Genealogy. A canción está composta por Armen Martirosyan e a letra por Inna Mkrtchyan. A canción representará a Armenia no Festival de Eurovisión 2015.

## Genealogy
## Composición
A letra da canción foi escrita por Inna Mkrtchyan, mentres que a música foi composta por Armen Martirosyan que tamén traballou con Eva Rivas con "Apricot Stone" en 2010. A web oficial de Eurovisión afirmou que "Face the Shadow" trata sobre valores universais e a súa mensaxe di que "a felicidade nace cando a xente está unida e vive en harmonía consigo, coas súas familias, con relacións de amor e así sucesivamente".

## Notas
SMN2

A proteína **supervivencia de motoneurona 2, centromérica** abreviada como **SMN2** é unha proteína que nos humanos está codificada polo xene *SMN2* do cromosoma 5.

## Xene 
O xene está situado no cromosoma 5 e ten unha variante telomérica chamada *SMN1*, e unha variante centromérica, que é o *SMN2*. Nótese que non están no centrómero e no telómero, senón na metade en dirección ao telómero e na metade en dirección ao centrómero dunha rexión con duplicacións invertidas de organización complexa do cromosoma 5, onde se atopan ditos xenes. As copias teloméricas (*SMN1*) e centroméricas (*SMN2*) deste xene son case idénticas (diferéncianse nun nucleótido no exón 7) e codifican a mesma proteína, pero mentres que as mutacións na variante telomérica están asociadas coa atrofia muscular espiñal, as da variante centromérica non. O exón 7 crese que é un amplificador de splicing do exón. Os nove exóns presentes neste xene, tanto na copia telomérica coma na centromérica designáronse historicamente como exón 1, 2a, 2b, e 3-8. Ambos os xenes poden estar implicados en conversións xénicas, o que fai que varíe o número de copias de cada xene.

## Función 
A proteína codificada polo xene encóntrase no núcleo e no citoplasma. No núcleo está asociado aos corpos subnucleares chamados GEMS, que están próximos aos corpos de Cajal, e conteñen snRNPs. Asóciase formando complexos con diversas proteínas como SIP1, GEMIN4, e a proteína hnRNP U e outras. Describíronse catro variantes de transcrición que dan lugar a distintas isoformas.

## Notas 
## Véxase tamén 
### Outros artigos 
* SMN1
* Supervivencia de motoneurona
* Atrofia muscular espiñal

### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
Mitch McGary

**Mitchell Neil William "Mitch" McGary**, nado o 6 de xuño de 1992 en Chesterton, Indiana, é un ex xogador estadounidense de baloncesto profesional e actual xogador de birlos.

## Traxectoria profesional 
O 26 de xuño de 2014, McGary foi seleccionado na 21ª posición do Draft da NBA de 2014 polos Oklahoma City Thunder. O 5 de xullo de 2014, asinou o seu contrato de rookie cos Thunder. Durante a primeira parte da súa tempada coma rookie, foi asignado en varias ocasións ós Oklahoma City Blue da NBA Development League. McGary fixo o seu debut na NBA o 14 de decembro de 2014 contra os Phoenix Suns, facendo 3 puntos e 4 rebotes en 7 minutos de xogo.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Rodney Hood

**Rodney Michael Hood**, nado o 20 de outubro de 1992 en Meridian, Mississippi, é un xogador estadounidense de baloncesto profesional que xoga nos Los Angeles Clippers da National Basketball Association (NBA).

## Traxectoria profesional 
O 26 de xuño de 2014, Hood foi seleccionado na 23ª posición do Draft da NBA de 2014 polos Utah Jazz. O 11 de xullo de 2014, asinou o seu contrato de rookie cos Jazz e uniuse ó equipo para a Liga de Verán da NBA de 2014.

O 8 de febreiro de 2018, Hood foi traspasado ós Cleveland Cavaliers nun traspaso entre tres equipos que incluía tamén ós Jazz e ós Sacramento Kings.

O 4 de febreiro de 2019, Hood foi traspasado ós Portland Trail Blazers a cambio de Nik Stauskas, Wade Baldwin IV e dúas eleccións da segunda rolda do Draft.

O 25 de marzo de 2021, Hood foi traspasado xunto a Gary Trent Jr. ós Toronto Raptors, a cambio de Norman Powell. O 3 de agosto de 2021, foi cortado polos Raptors.

O 6 de agosto de 2021, Hood asinou cos Milwaukee Bucks.

O 10 de febreiro de 2022, Hood foi traspasado ós Los Angeles Clippers nun traspaso entre catro equipos.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Péter Fülöp Kocsis

**Péter Fülöp Kocsis**, nado o 13 de xaneiro de 1963 en Szeged (Hungría), é un eclesiástico grecocatólico húngaro, metropolita de Hajdúdorog dende 2015.
## Traxectoria 
Foi ordenado sacerdote o 2 de agosto de 1989. O 2 de maio de 2008 foi nomeado bispo de Hajdúdorog e administrador apostólico de Miskolc.

Recibiu a consagración episcopal o 20 de xuño, de mans do seu predecesor Szilárd Keresztes, e tendo como principais co-consagradores ao metropolita de Prešov Ján Babjak e ao administrador apostólico de Mukacheve Milan Šašik.

Cando o 20 de marzo de 2015 o papa Francisco elevou á Igrexa Católica Bizantina Húngara ao rango de igrexa metropolitana, Kocsis foi nomeado primeiro metropolita de Hajdúdorog. O 27 de xuño de 2015 Francisco nomeouno membro da Congregación para as Igrexas Orientais.
## Notas